बासुगाव , 9 नभेम्बर : चिरां जिल्लानि सिदली पुलिस थानानि सिङाव थानाय गुरुभाषा नयाबस्टिनि सासे आइजोआ गोमानानै थानाय जाथायनि खौराङा सोराङाव फैदों । जाथायनि बागै मिथिनो मोन्नाय बायदिब्ला नयाबस्टिनि थागिबि रन्जित बसुमतारिनि बिसि एबा सासे 12 बोसोर बैसोनि फिसाज्लानि बिमा निजिरा बसुमतारि ( 32 ) आ थांनाय अक्ट'बर दानावनो न'निफ्राय फुंनि समावनो कक्राझार जिल्लानि कारिगाव सबथा बाजाराव थांदोंमोन आरो बे साननिफ्रायनो निजिरा बसुमतारिआ न' फारसे सफैफिनाखै । अदेबानि नख'रनि सुबुङा दासान्दि गोमानाय आइजोखौ गोमानायनि सन्देह'जों बाय - बाहागि आरो आलासिनि नखरफोराव खौरां लादोंब्लाबो आइजोनि खौरांखौ दासिमबो मोन्नो हायाखै । नख'रनि सुबुंफोरा आइजोआ लानाय मबाइल नम्बराव फोनांजाब खालामदोंब्लाबो नाथाय बन्द' जानानै थानायनि जाहोनाव नख'रनि सुबुंफोरा दासान्दि जिंगासिनाय फोरमायदों । सिगां सानखालि नख'रनि सुबुंफोरा आइजोखौ खौरां लानाय जादोंमोन आरो बे आइजोनि फारसे जेबो खौरां मोनैयाव जोबथारनायाव थांनाय 4 नभेम्बरखालि गुरुभाषा पुलिस बादायाव गोमानायनि बागै मोनसे गसर थिसनो । 5 फुट गोजौ , गोलाव खानाय आरो दखना गान्नानै न 'निफ्राय ओंखारलांनायनि उनावनो आइजो निजिरा बसुमतारिनि फारसे दासिम जेबो खौरां मोनैलाय सोरबाफोर सुबुङा आइजोखौ नुसनबायोब्ला 60017.23023 नम्बराव खोन्थाहरनो थाखाय दुखुथिया नख'रा गुरैयै खावलायदों । 
चिरांनि गुरुभाषाआव सासे आइजो गोमादों